DA Den Europæiske Unions Tidende C 148/25

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

(2006/C 148/08)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006. Eventuelle indsigelser skal være Kommissionen i hænde senest seks måneder efter datoen for offentliggørelsen.

SAMMENFATNING

RÅDETS FORORDNING (EF) Nr. 510/2006

Ansøgning om registrering i henhold til artikel 5 og artikel 17, stk. 2

»ACEITE MONTERRUBIO«

EF-nr.: ES/0198/15.5.2001

BOB ( X ) BGB ( )

Sammenfatningen er udarbejdet til oplysning. Interesserede parter kan indhente alle oplysninger i den fuldstændige udgave af varespecifikationen enten hos de nationale myndigheder nævnt i afsnit 1 eller hos Europa-Kommissionens tjenestegrene (1).

1. Medlemsstatens ansvarlige myndighed

Navn: Subdirección General de Sistemas de Calidad Diferenciada — Dirección General de Alimentación — Secretaría General de Agricultura y Alimentación del Ministerio de Agricultura, Pesca y Alimentación de España Adresse: Infanta Isabel, 1 E-28071 Madrid Tlf. 34 91 347 53 94 Fax 34 91 347 54 10 E-mail: sgcaproagro@mapya.es

2. Ansøgende sammenslutning

Navn — Adresse:

SOCIEDAD COOP. DEL CAMPO LA UNIDAD Ctra. De Castuera, s/n. 06427 Monterrubio de la Serena. Badajoz

RAMONA GARCÍA LÓPEZ. Ctra. De Belalcázar, s/n. 06247. Monterrubio de la Serena. Badajoz

UNIÓN MONTERRUBIANA DEL CAMPO, S.C. LTDA. C/ Purísima, no8. 06247 Monterrubio de la Serena. Badajoz

REY ALIMENTACIÓN, S.L. C/ Pilar, no 104. 06420 Castuera. Badajoz

Sammensætning: Producent/Forarbejdningsvirksomhed ( X ) Andet: ( )

3. Produktets art

Kategori 1.5. Fedtstoffer

4. Varespecifikation (sammenfatning af betingelserne i artikel 4, stk. 2)

4.1 Navn: »Aceite Monterrubio«

4.2 Beskrivelse: Ekstra jomfruolie fra oliven (Olea Europaea L.). 90 % af denne olie fremstilles af sorterne »Cornezuelo« og »Jabata« (»Picual«), og resten af sorterne »Mollar«, »Corniche«, »Pico-limón«, »Morilla« og »Cornicabra«.

Det er en meget stabil grøngul olie med aromatisk mandelagtig frugtsmag, der er en anelse bitter og skarp i smagen.

Den har følgende kendetegn:

Maksimalt syreindhold: 0,5 o

Vandindhold: Under 0,1 %

Urenheder: Under 0,1 %

K270-tal: Under 0,20

Peroxidtal: Under 20

4.3 Geografisk område: Det geografiske område, hvor produktion, forarbejdning og aftapning finder sted, ligger i den østlige del af provinsen Badajoz i den selvstyrende region Extremadura og omfatter 16 kommuner i distrikterne »La Serena«, »La Siberia« og »Campiña Sur«.

Forarbejdningen og aftapningen foregår i samme område som produktionen

4.4 Bevis for oprindelse: Forarbejdning af olie med oprindelsesbetegnelsen »Aceite Monterrubio« udføres af olivenavlere og oliemøller, der er opført i tilsynsrådets registre i henhold til procedure PC-01: Ansøgning om optagelse i kvalitetshåndbogens registre.

Olier, der markedsføres med oprindelsesbetegnelsen »Aceite Monterrubio«, skal procedurer PC-02: Produktcertificeringsproces, PC-03: Evaluering af resultater og certificering og PC-04: Opretholdelse, suspendering og annullering af certificering. Under certificeringsprocessen kontrolleres det, at produktets kvalitet svarer til varespecifikationen.

4.5 Fremstilling: Distriktet La Serena har i gennemsnit en årlig produktion på 1 500 kg/ha med ca. 150 oliventræer pr. hektar.

I avlen indgår sædvanligvis følgende dyrkningsmetoder:

Jordforarbejdning

Gødskning

Beskæring (manuel og mekanisk)

Fjernelse af vildskud (med ukrudtsmidler)

Høst (oliven plukket direkte fra træet)

Der anvendes to processer til fremstilling af olien:

Usammenhængende eller traditionel proces

Sammenhængende proces eller faseproces

Den usammenhængende proces består af følgende trin:

SORTERING a SKYLNING a KNUSNING a UDVINDING a DEKANTERING a OPLAGRING

MARK OLIEMØLLE

Den sammenhængende proces består af følgende trin:

RENSNING a SKYLNING a FORMALING a UDVINDING a DEKANTERING a OPLAGRING a AFTAPNING

OLIEMØLLE

Den ansøgende sammenslutning har bestemt, at aftapningen af den olie, der er omfattet af den beskyttede oprindelsesbetegnelse »Aceite Monterrubio«, skal finde sted i det afgrænsede geografiske område. Det er nødvendigt for at beskytte kvaliteten og sikre sporbarheden og kontrollen i hele certificeringsprocessen. Denne proces afsluttes, når der på det certificerede produkts emballage påføres en nummereret kontroletiket som bevis for dets kvalitet og oprindelse; etiketten er udstedt af Consejo Regulador, der ifølge de gældende forskrifter har kompetence på følgende områder:

geografisk: for produktionsområdet

med hensyn til produkter: for de produkter, der er beskyttet af betegnelsen, i alle faser af produktionen, oplagringen, aftapningen, transporten og markedsføringen

med hensyn til personer: for de personer, der er opført i de forskellige registre.

Derfor skal aftapningen finde sted i det afgrænsede geografiske område, der er anført i afsnit C i varespecifikationen, for at sikre sporbarheden og kontrolinstansens kontrol under hele processen samt opretholde det beskyttede produkts kvalitet.

4.6 Tilknytning:

Historisk

Distriktet La Serena i den østlige del af provinsen Badajoz har i århundreder haft et navn og en fortid, der er knyttet sammen med en af de ældste institutioner i landet, nemlig La Mesta. Den jordfordeling, som de adelige med store landejendomme har haft magten over gennem historien, har været af afgørende betydning for udbredelsen af olivenlunde i området. Jorden blev fordelt mellem beboerne i de forskellige landsbyer, og det var dem, der påbegyndte dyrkningen på store og små jordarealer.

Den første nedskrevne henvisning til olivenlunde i området går tilbage til 1791 i bogen »Viajes de La Serena« af Antonio Agúndez Fernández, som nævner, at der er en overflod af vilde oliventræer i Monterrubio de la Serena, hvilket gjorde det let at pode oliventræet.

I dag er oliven den næstvigtigste afgrøde, både hvad angår areal og produktion. Olivenlundene optager et areal på 18 000 ha, og i nogle af distriktets kommuner er der tale om en ren monokultur.

Naturmæssigt

Kombinationen af forskellige faktorer som områdets særlige jordbunds- og klimaforhold, den perfekte harmoni mellem afgrøden og naturen, befolkningsgrundlaget, en vigtig social og økonomisk udvikling og en kultur, der bygger på olivenavl, betyder, at det i produktionsområdet for BOB »Aceite Monterrubio« er muligt at fremstille et produkt som denne ekstra jomfruolie, der udskiller sig og værdsættes af eksperter og forbrugere.

Det geografiske område for BOB »Aceite Monterrubio« er den østligste del af Baja Extremadura på Sierra Morenas forbjerge. Terrænet er kuperet uden de store højder. Olivenlundene ligger spredt mellem egeskove og kornmarker med en hel del krat i de højtliggende bjergområder, et landskab, der er typisk for et subtropisk middelhavsområde med milde vintre og varme og tørre somre, hvor den ringe nedbør umuliggør alle andre former for landbrug.

I det følgende gives en mere detaljeret beskrivelse af stedets karaktertræk, som gør »Aceite Monterrubio« til et af områdets karakteristiske og oprindelige produkter:

a) Terrænforhold Topografien består af to niveauer: 1. Lav højslette, med en højde på 300 til 500 meter. 2. Bjergrygge, med en højde på 600 til 800 meter. Der er kornmarker, olivenlunde og vinmarker i bunden af dalene. På bjergskråningerne er der græsningsarealer med egetræer og store områder med olivenlunde. På bjergtoppe og i store højder er der vildnis, sten og klipper af kvarts.

b) Jordbund Det meste af den jord, hvorpå der dyrkes oliven, er overvejende leret, men i de seneste år er man begyndt at dyrke oliven på lettere jorde. Jordens pH-værdi går fra sur til let sur. Dybden varierer også. Der er områder, hvor skiferen træder frem, og andre, hvor jordlaget er forholdsvis dybt, over 50 cm, som er velegnede til at holde på vandet.

c) Klima Middelhavsklima med kontinentale træk, der dæmpes på grund af Atlanterhavets nærhed. Vintrene er milde, og somrene lange og varme. Nedbøren er på under 500 mm. Gennemsnitstemperaturen svinger mellem 16 °C og 18 °C og når op på højst 40 °C om sommeren

4.7 Kontrolorgan:

Navn: Consejo Regulador de la Denominación de Origen »Aceite Monterrubio« Adresse: C/ Nicanor Guerrero, 9B 06427 Monterrubio de La Serena Badajoz Tlf. 924 61 00 88 Fax 924 61 05 03 E-mail: —

Tilsynsrådet for oprindelsesbetegnelsen (BOB) opfylder norm UNE-EN 45011

4.8 Mærkning: På de emballerede oliers etiketter, kontroletiketter og forseglinger skal oprindelsesbetegnelsen »Aceite Monterrubio« og de lovbefalede oplysninger altid være tydeligt angivet.

Produktets oprindelse skal fremgå tydeligt af etiketten. Etiketter, der af en eller anden grund kan forvirre forbrugeren, godkendes ikke, og tilsynsrådet kan desuden afvise en allerede godkendt etiket.

4.9 Krav i nationale bestemmelser:

Krav i den nationale lovgivning Lov 25/1970 af 2. december 1970 om vindyrkning, vin og alkohol og gennemførelsesbestemmelser hertil godkendt ved dekret 835/1972 af 23. marts 1972. Decreto 835/1972, 28 de Marzo, reglamento de la Ley 25/1970 (gennemførelsesdekret til ovennævnte lov) Bekendtgørelse af 25. januar 1994 om forholdet mellem den spanske lovgivning og forordning (EØF) nr. 2081/92 for så vidt angår geografiske betegnelser og oprindelsesbetegnelser for landbrugsprodukter og levnedsmidler. Kongeligt dekret 1643/1999 af 22. oktober 1999 om proceduren for behandling af ansøgninger om optagelse i fællesskabsregistret over beskyttede oprindelsesbetegnelser og beskyttede geografiske betegnelser.

(1) Europa-Kommissionen, Generaldirektorat for Landbrug og Landdistrikternes Udvikling, Kvalitetspolitik for landbrugsprodukter, B-1049 Bruxelles.